ЈАВНИ ПОЗИВ ЗА АНГАЖОВАЊЕ ЛИЦА ВАН РАДНОГ ОДНОСА НА ОСНОВУ АЖУРИРАНЕ ЛИСТЕ ПОСЛОВА У МИНИСТАРСТВУ КУЛТУРЕ И ИНФОРМИСАЊА - СЕКТОР ЗА САВРЕМЕНО СТВАРАЛАШТВО И КРЕАТИВНЕ ИНДУСТРИЈЕ

**Предмет јавног позива**

У складу са усвојеним Планом интегритета Министарства културе и информисања, Директивом о ангажовању лица ван радног односа број: 021-01-8/2020-07 од 28. фебруара 2020. године, Министарство културе и информисања – Сектор за савремено стваралаштво и креативне индустрије ажурира листу послова и објављује јавни позив за ангажовање лица ван радног односа уговором о привременим и повременим пословима, за послове наведене у референтој листи послова, која је саставни део овог јавног позива.

Током 2020. године Министарство културе и информисања – Сектор за савремено стваралаштво и креативне индустрије ће у складу са организацијом рада и периодичним потребама ажурирати референтну листу послова и водити/ажурирати референтну листу лица која испуњавају услове за ангажовање.

Јавни позив отворен је током календарске 2020. године.

**Период ангажовања**

Уговор о привременим и повременим пословима се може закључити на период до 120 радних дана у току календарске године.

**Услови ангажовања**

Кандидат треба да има најмање 18 година живота, треба да поседује врсту и степен стручне спреме који су потребни за извршење посла који је предмет јавног позива, знања и вештине за извршење посла који је предмет јавног позива, а који се налази у референтној листи послова, да није осуђиван на казну затвора у трајању од најмање 6 месеци.

**Накнада**

Висина месечне накнаде за обављање послова наведених у референтној листи зависи од врсте, обима и сложености послова који се обављају и креће се у распону плата прописаних за државне службенике и намештенике.

 **Садржај пријаве**

Заинтересована лица попуњавају Пријаву по јавном позиву, којa чини саставни део овог јавног позива, и уз њу достављају пропратно мотивационо писмо и радну биографију која поред личних података треба да садржи податке о образовању, податке о дужини радног искуства са кратким описом послова на којима је кандидат радио до подношења пријаве и о одговорности на тим пословима, податке о стручном усавршавању и податке о посебним областима знања, контакт адресу, е-маил адресу и телефон кандидата.

**Начин подношења пријава**

Пријаве се подносе на обрасцу Пријаве путем електронске поште на е-адресу jelena.jovanovic@kultura.gov.rs. Образац пријаве је саставни део овог јавног позива.

 Лице задужено за давање обавештења о јавном позиву: Јелена Јовановић, тел: 064/670-5373 у периоду од 10 до 12 часова. Образац пријаве је саставни део овог јавног позива.

**Избор кандидата**

Кандидати који испуњавају услове за обављање послова за које су поднели пријаве, могу бити позвани на усмени разговор или ће бити позвани да путем електронске поште у року од 5 радних дана доставе потребну потребну докуметацију као доказ о испуњености услова из Референтне листе послова за коју су поднели пријаву. Обавештења о датуму и времену одржавања разговора кандидатима ће бити саопштена путем бројева телефона и електронске поште коју су навели у својим пријавама. Усмени разговори са кандидатима обављаће се у просторијама Министарства културе и информисања, ул. Влајковићева 3, Београд.

Кандидати који буду позвани на разговор, у обавези су да доставе доказ о стеченом образовању, доказ да није осуђиван на казну затвора у трајању од најмање 6 месеци, изузев у случају да се кандидат у Обрасцу пријаве није изјаснио да орган прибави податке о којима се воде службене евиденције.

Пријаве кандидата који буду позвани да у року од 5 радних дана доставе потребну документацију, а исту не доставе у траженом року се неће ни разматрати.

Прелиминарна листа кандидата који испуњавају услове доставиће се свим кандидатима.

Коначна референтна листа лица и одлука о додели уговора објави на интернет презентацији и огласној табли Министарства.